Vonskuveður er nú víða á Vesturlandi . Stórhríð er við Akrafjall , inni í Hvalfirði og við Hafnarfjall . Stórhríð er víða á Snæfellsnesi . Fróðárheiðin er ófær og þungfært er milli Búða og Hellna . Þungfært er einnig á Svínadal og stórhríð á Skarðsströnd í Dölum . Spáð er stormi með hríð , skafrenningi og slæmu skyggni um mest allt suðvestan - og vestanvert landið og ekki útlit fyrir að það taki að skána fyrr en upp úr miðjum degi , jafnvel ekki fyrr en síðdegis . Dregur þó úr snjókomunni suðvestanlands nú uppúr hádegi , en áfram verður hvasst , skafrenningur og kóf fram á kvöld .